Na temelju članka 113. Zakona o gospodarenju otpadom (NN 84/21), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15, 123/17, 98/19, 144/20), članka 40. Statuta Grada Delnica (SN GD 2/21) Gradsko vijeće Grada Delnica na sjednici održanoj 30. ožujka 2023. godine donosi

**ODLUKU O PRIHVAĆANJU IZVJEŠĆA O PROVEDBI MJERA SPRJEČAVANJA ODBACIVANJA OTPADA U 2022. GODINI.**

**Članak 1.**

Gradsko vijeće prihvaća Izvješće o provedbi mjera sprječavanja odbacivanja otpada, koje čini sastavni dio ove Odluke.

**Članak 2.**

Ova Odluka stupa na snagu osmog dana od dana objave u „Službenim novinama Grada Delnica“, objavit će se i na mrežnim stranicama Grada Delnica te dostaviti na znanje nadležnom Ministarstvu.

KLASA: 351-07/22-01/02

URBROJ: 2170-6-40-7-23-7

Delnice, 30. ožujka 2023. godine

Gradsko vijeće Grada Delnica

Predsjednica

Ivana Pečnik Kastner, v.r.

Na temelju članka 113. Zakona o gospodarenju otpadom (NN 84/21), članka 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15, 123/17, 98/19, 144/20), članka 60. Statuta Grada Delnica (SN GD 2/21) Gradonačelnica Grada Delnica podnosi Gradskom vijeću Grada Delnica

**IZVJEŠĆE O PROVEDBI POSEBNIH MJERA SPRJEČAVANJA ODBACIVANJA OTPADA U 2022. GODINI**

**Članak 1.**

Temeljem Odluke o provedbi posebnih mjera sprječavanja odbacivanja otpada u 2022. godini KLASA: 351-07/22-01/02 URBROJ: 2170-6-40-4-22-3 od 31. ožujka 2022. godine te izmjeni i dopuni Odluke o provedbi posebnih mjera sprječavanja odbacivanja otpada u 2022. godini KLASA: 351-07/22-01/02 URBROJ: 2170-6-40-4-22-5 od 15. rujna 2022. godine, podnosi se Izvješće o poduzetim mjerama te utrošenim sredstvima za sanaciju.

**Članak 2.**

U 2022. godini je osim četiri ranije utvrđena prioriteta, odbačeni otpad utvrđen na još četiri lokacije, Zelin Crnoluški, Prilaz vojnom skladištu V2, Delnice 3 (trafostanica Doli) i Delnice 4 (naftovod iza Konzuma).

Tijekom 2022. godine kompletno su sanirane lokacije Delnice 2 (barutana), Zelin Crnoluški, prilaz vojnom skladištu V2, Delnice 3 (trafostanica Doli) i Delnice 4 (naftovod iza Konzuma), s kojih je očišćeno i odvezeno 103 m3 mješovitog krupnog otpada.

Lokaciju Delnice 1 (iza groblja) nije bilo potrebno sanirati jer se na njoj nije ponovilo nepropisno odlaganje otpada kao dosadašnjih godina.

Divlji deponij na lokacijama Zalesina i 6 ugibališta Delnice - Zalesina zbog svoje veličine i vrlo nepristupačnog terena iziskuju veće financije izdatke te ih nije bilo moguće uvrstiti u proračunske okvire za 2022. godinu. Sanacija istih će biti prioritet u 2023. godini.

U tablici, koja je prilog ovom izvješću, su navedene sanirane lokacije onečišćene otpadom za koje je ukupno utrošeno 16.765,50 kn za uklanjanje, prijevoz i deponiranje otpada na lokaciju Sović Laz.

KLASA: 351-07/22-01/02

URBROJ: 2170-6-40-7-23-6

Delnice, 30. ožujka 2023. godine

Gradonačelnica

Katarina Mihelčić, dipl.ing.agr., v.r.

Prilog izvješću o provedbi posebnih mjera sprječavanja odbacivanja otpada u 2022. godini

|  |  |  |  |  |  |
| --- | --- | --- | --- | --- | --- |
| **RB** | **NAZIV LOKACIJE** | **LOKACIJA** | **POV. m2** | **VRSTA OTPADA** | **KOLIČINA**  **cca m3** |
| 1. | Delnice 2  (barutana) | * Delnice, Lovačka ulica (barutana) * kč. br.: 1359/65 * k.o. Delnice II * HTRS96: E=366480, N=5030948 * Lako pristupačno | 350 m2 | Mješoviti krupni otpad | 80 m3 |
| 2. | Delnice 3 (trafostanica Doli) | * Delnice, ulica Doli, dol iza TS * kč.br.: 1387/48 * k.o. Delnice * HTRS96: E=366557 N=5030298 * Lako pristupačno | 70 m2 | Mješoviti krupni otpad | 5 m3 |
| 3 | Delnice 4 (naftovod iza Konzuma) | * Delnice, šumski put na naftovodu * kč. br.: 11161 * k.o. Delnice * HTRS96: E=367547 N=5029312 * Lako pristupačno | 25 m2 | Mješoviti krupni otpad | 7 m3 |
| 4. | Zelin Crnoluški | * Šumski put u Zelinu Crnoluškom * 3016/1 * k.o. Crni Lug * HTRS96: E=358121 N=5029563 * Lako pristupačno | 20 m2 | * Mješoviti krupni otpad * Zauljeni automobilski otpad | 5 m3 |
| 5. | Prilaz vojnom skladištu V2 | * prilaz V2 50m od križanja D3-Lučice * kč. br.: 10787 * k.o. Delnice * HTRS96: E=366139, N=5028214 * Lako pristupačno | 100 m2 | * Komunalni otpad * Mješoviti krupni otpad | 6 m3 |
| **UKUPNO** | | | | | **103 m3** |